stanford-oval/wikipedia huggingface dataset:
Buckethead
Ura

Buckethead lähetti vuonna 1988 Guitar Player Magazinen järjestämään kisaan ”Brazos”-nimisen kappaleen, joka sijoittui kisassa toiseksi. Bucketheadin taidot ja ikä keräsivät huomiota. Tätä kautta Guitar Player Magazinen päätoimittaja Jas Obrecht tutustui Bucketheadin, joka oli vakuuttanut hänet demollaan. Obrecht otti yhteyttä häneen ja heistä tuli ystäviä.
Muutaman omakustanteisen albumin jälkeen John Zornin Avant-levy-yhtiö julkaisi Bucketheadland-levyn vuonna 1992. Yhdysvalloissa levy oli saatavilla ainoastaan Japanista maahantuotuna versiona, mutta tästä huolimatta se keräsi hyviä arvosteluja sekä kohtuullisen määrän huomiota kuuntelijoilta.
Näihin aikoihin Buckethead tutustui nimekkääseen basistiin ja tuottajaan Bill Laswellin, joka on ollut mukana usealla Bucketheadin albumilla, ja Buckethead on myös saanut työskennellä useiden Laswellin työtovereiden kanssa. Yksi Laswellin projekteista oli Death Cube K, joka on anagrammi Bucketheadista ja jonka avulla voitiin laillisesti kiertää sopimus Sonyn kanssa, jonka Buckethead oli solminut vuonna 1994 julkaistakseen Giant Robot -albuminsa.
Anthony Kiedisin omaelämäkerran Scar Tissuen mukaan Buckethead kävi koe-esiintymisessä soittaakseen kitaraa Red Hot Chili Peppersissä John Fruscianten yhtyeestä lähdön jälkeen. Buckethead sai osakseen julkisuutta soittaessaan Guns N Rosesissa, mutta hänen epäonnekseen yhtye oli tällä ajanjaksolla hyvin epäaktiivinen. Yhtyeellä ja Bucketheadillä oli erimielisyytensä, ja Buckethead erosi yhtyeestä. Varsinaista syytä Bucketheadin lähtöön ei kumminkaan koskaan kerrottu.
Eräässä haastattelussa Ozzy Osbourne kertoi, että hän oli tarjonnut Bucketheadille paikkaa soittaa kitaraa hänen yhtyeessään Ozzfestissä. Ozzy kuitenkin päätti toisin tavattuaan hänet. Buckethead kieltäytyi ehdottomasti menemästä lavalle ilman normaalia esiintymisasuaan.
Vuonna 2005 Buckethead julkaisi albumin nimellä Buckethead & Friends – Enter the Chicken, jonka julkaisi System of a Downissa vaikuttavan Serj Tankianin levy-yhtiö Serjical Strike. Albumilla vierailee Tankian, Maximum Bob, Death by Stereon laulaja Efrem Shulz ja moni muu. Albumia on markkinoitu rakenteeltaan helpommaksi, mutta silti maustettuna Bucketheadin kitaravirtuoosimaisilla taidoilla. Samana vuonna Buckethead myös viimein julkaisi ensimmäisen DVD:nsä Secret Recipe, jota alun perin myytiin vain kiertueilla. Aluksi DVD oli todella vaikea saada hankittua, mutta maaliskuusta 2006 lähtien DVD on ollut yleisesti saatavilla. Vuoden 2006 lopulla Buckethead julkaisi toisen DVD:n nimellä Young Buckethead, jossa on käsittelemätöntä materiaalia vuosilta 1990 ja 1991, kolme kokonaista Deli Creeps -yhtyeen konserttia sekä takahuone- ja soolomateriaalia pelkästään Bucketheadistä. Buckethead on tuottanut koko kuvituksen DVD:hensä itse.
Vuonna 2006 julkaistussa Guitar Hero 2 -pelissä on Bucketheadin kappale ”Jordan”, johon hän sävelsi soolon peliä varten. Myös Guitar Hero 3 -pelissä on ladattavana kappaleena Bucketheadin kappale ”Soothsayer”.
Kiertueet

Bucketheadin kiertuemuusikoihin kuuluvat lähinnä Pinchface (rummut) ja Dan Monti (basso). Buckethead käyttää yhä enemmän myös taustanauhoja korvaamalla rumpuja ja bassoa. Vuosien varrella keikoilla on nähty niin beatboxaajia kuin DJ:täkin. Myös Bucketheadin roudari, P-Sticks nähdään usein lavalla, useimmiten vain seisomassa erikoinen maski naamallaan. Buckethead on myös aloittanut keikkojaan jamittelulla That 1 Guyn kanssa.
Tuotanto

Buckethead
Giant Robot (itse julkaistu kasetti) (1991)
Bucketheadland Blueprints (demo) (1991)
Bucketheadland (1992)
Giant Robot (1994)
Day of the Robot (1996)
Colma (1998)
Monsters and Robots (1999)
KFC Skin Piles (2001)
Somewhere over the Slaughter House (2001)
Funnel Weaver (2002)
Bermuda Triangle (2002)
Electric Tears (2002)
Bucketheadland 2 (2003)
Island of Lost Minds (2004)
Population Override (2004)
The Cuckoo Clocks of Hell (2004)
Enter the Chicken (2005)
Kaleidoscalp (2005)
Inbred Mountain (2005)
The Elephant Man's Alarm Clock (2006)
Crime Slunk Scene (2006)
Pepper's Ghost (2007)
Acoustic Shards (2007)
Kevin's Noodle House (2007)
Decoding the Tomb of Bansheebot (2007)
Cyborg Slunks (2007)
The Dragons of Eden (2008)
Bolt on Neck (2008)
Albino Slug (2008)
Running After Deer (2008)
Funnel Weaver (2008)
Slaughterhouse on the Prairie (2009)
A Real Diamond in the Rough (2009)
Forensic Follies (2009)
Needle in a Slunk Stack (2009)
Shadows Between the Sky (2010)
Spinal Clock (2010)
Captain EO's Voyage (2010)
Electric Sea (2012)
Sigil Soundtrack (2019)
Buckethead & Travis Dickerson
Chicken Noodles (2006)
Chicken Noodles 2 (2007)
Cobra Strike
13th Scroll (1999)
Y Y+B X+Y <hold> (2000)
Colonel Claypool's Bucket of Bernie Brains
The Big Eyeball in the Sky (1999)
Cornbugs
Spot the Psycho (1999)
Cemetery Pinch (2001)
How Now Brown Cow (2001)
Brain Circus (2004)
Donkey Town (2004)
Death Cube K
Dreamatorium (1994)
Disembodied (1997)
Tunnel (1999)
Monolith (2007)
The Deli Creeps
Demo (1991)
Demo (1994)
Dawn of the Deli Creeps (2005)
El Stew
No Hesitation (1991)
The Rehearsal (1991)
Giant Robot
Giant Robot (1996)
Gorgone
Gorgone (2005)
Guns N' Roses
Chinese Democracy (2008)
Pieces
I Need 5 Minutes Alone (1997)
Praxis
Transmutation (Mutatis Mutandis) (1992)
Sacrifist (1994)
Metatron (1994)
Transmutation Live (1997)
Live in Poland (1997)
Profanation (Preparation for a Coming Darkness) ({{{2}}})
Viggo Mortensenin kanssa julkaistut
Pandemoniumfromamerica (2003)
Intelligence Failure (2005)
Thanatopsis
Thanatopsis (2003)
Axiology (2003)
Anatomize (2003)
ClassX
covereita
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Evanna Lynch

| Evanna Lynch |
| --- | --- |
 Evanna Lynch kesäkuussa 2009.
Henkilötiedot
Koko nimi:  Evanna Meghan Naomi Lynch
Syntynyt: 16. elokuuta 1991 (ikä 33) Termonfeckin, Irlanti
Näyttelijä
Aktiivisena:  2007 –
Merkittävät roolit:  Luna Lovekiva  Harry Potter
Aiheesta muualla
www.evannalynch.com
IMDb 
Evanna Patricia Lynch (s. 16. elokuuta 1991 Termonfeckin) on irlantilainen näyttelijä. Hänet tunnetaan roolistaan Luna Lovekivana Harry Potter -elokuvasarjassa. Hän teki ensiesiintymisensä elokuvassa Harry Potter ja Feeniksin kilta vuonna 2007.
Elämä

Lynch on kotoisin Termonfeckinin pienestä rannikkokaupungista Irlannissa.  Hän oli Harry Potter -kirjojen ihailija jo ennen kuin hänet valittiin Luna Lovekivan rooliin.  Lynchin isä kuuli, että elokuvan koe-esiintymistilaisuudet olivat alkaneen ja päätti viedä tyttärensä paikan päälle. Lynch tuli valituksi ja pääsi juttelemaan kuvauspaikalla J. K. Rowlingin kanssa. Kirjailija luonnehti Lynchiä ”täydelliseksi” valinnaksi ja ilmoitti heti: ”Hän on Luna!” Elokuvan arvosteluissa Lynch sai myönteistä palautetta roolistaan.
Vuonna 2012 Lynch sai roolin indie-elokuvasta Monster Butler, joka perustuu tositarinaan brittiläisestä sarjamurhaajasta. Hän esiintyy myös prinsessa Alenan roolissa Sinbad-televisiosarjan ensimmäisen kauden päätösjaksossa. Hiljainen todistaja -televisiosarjan 24. kauden kaksiosaisessa aloitusjaksossa Lynch esittää roolihahmoa nimeltä Paisley Robertson, jonka poikaystävä istuu vankilassa.
Vuonna 2021 Lynch julkaisi kirjan Opposite Of Butterfly Hunting: The Tragedy and The Glory of Growing Up; A Memoir. Kirjassa Lynch kertoo elämästään kasvamalla Harry Potter -elokuvien kanssa,sekä pitkäaikaisesta anoreksiastaan.
Lynchilla ja näyttelijä Daniella Monetilla on myös oma yritys Kinder Beauty, joka myy vegaanisia kauneudenhoitotuotteita.
Filmografia

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 2007 | Harry Potter ja Feeniksin kilta | Harry Potter and the Order of the Phoenix | Luna Lovekiva | Elokuva |  |
| 2007 | Harry Potter ja Feeniksin kilta | Harry Potter and the Order of the Phoenix | Luna Lovekiva | Videopeli | äänirooli |
| 2009 | Harry Potter ja puoliverinen prinssi | Harry Potter and the Half-Blood Prince | Luna Lovekiva | Elokuva |  |
| 2010 | Harry Potter ja kuoleman varjelukset, osa 1 | Harry Potter and the Deathly Hallows: Part I | Luna Lovekiva | Elokuva |  |
| 2011 | Harry Potter ja kuoleman varjelukset, osa 2 | Harry Potter and the Deathly Hallows: Part II | Luna Lovekiva | Elokuva |  |
| 2012 | Sinbad |  | Prinsessa Alena | Televisiosarja | 1 jakso |
| 2013 | Monster Butler |  | Fiona Carrick-Smith | Elokuva |  |
| 2013 | G.B.F. |  | McKenzie Price | Elokuva |  |
| 2013 | It don't come easy |  | Ella | Lyhytelokuva |  |
| 2015 | My Name Is Emily |  | Emily | Elokuva |  |
| 2022 | Harry Potter 20-vuotisjuhla: Paluu Tylypahkaan | Harry Potter: Return to Hogwarts | Luna Lovekiva | Dokumentti |  |
Aiheesta muualla

Kuvia tai muita tiedostoja aiheesta Evanna Lynch Wikimedia Commonsissa
Evanna Lynch Internet Movie Databasessa. (englanniksi)
Henri Lassander: Evanna Lynch ikävöi jo Luna Lovekivaa (Arkistoitu – Internet Archive). Dome.fi 17.11.2010.
Harry Potter -kaunotar: En halua malliksi  4.11.2010. MTV3. Viitattu 6.11.2010.
Mark Wahlberg

| Mark Wahlberg |
| --- | --- |
 Mark Wahlberg vuonna 2021.
Henkilötiedot
Koko nimi:  Mark Robert Michael Wahlberg
Syntynyt: 5. kesäkuuta 1971 (ikä 53) Boston, Massachusetts, Yhdysvallat
Ammatti:  näyttelijä, tuottaja
Puoliso:  Rhea Durham (2009–)
Lapset:  4
Sukulaiset:   Donnie Wahlberg (veli)  Robert Wahlberg (veli)  Paul Wahlberg (veli) 
Näyttelijä
Taiteilijanimet:  Marky Mark Monk D
Aktiivisena:  1984–
Merkittävät roolit:   Boogie Nights  The Departed  Taistelija  Lone Survivor 
Aiheesta muualla
Viralliset kotisivut
IMDb 
Elonet
Mark Robert Michael Wahlberg (s. 5. kesäkuuta 1971 Boston, Massachusetts) on yhdysvaltalainen näyttelijä ja tuottaja.
Elämäkerta > Lapsuus ja nuoruus

Wahlberg syntyi yhdeksänlapsiseen perheeseen. Hänen syntyperänsä on enimmäkseen irlantilaista, mutta hänellä on myös sekä kanadanranskalaisia, englantilaisia että ruotsalaisia sukujuuria. Hänen vanhempansa erosivat hänen ollessaan 11-vuotias.
Wahlberg varttui Dorchesterin kaupunginosassa Bostonissa. Teini-ikäisenä hän sekaantui rikoksiin ja huumeiden käyttöön, ja hänen opintonsa high schoolissa keskeytyivät. 16-vuotiaana hän joutui yli kuukaudeksi vankilaan pahoinpitelystä.
Elämäkerta > Ura

Wahlberg nousi kuuluisuuteen New Kids on the Block -poikabändissä vaikuttaneen isoveljensä, Donnie Wahlbergin siivellä. Hän ryhtyi kuitenkin pian luomaan myös omaa musiikkiuraansa taiteilijanimellä Marky Mark. Hän luotsasi yhtyettä Marky Mark and the Funky Bunch, jolla oli useita hittejä.
Musiikkiuransa jälkeen Wahlberg keskittyi näyttelemiseen. Sen ohella hän toimi mallina, poseeraten muun muassa Calvin Kleinille, pääasiassa alusvaatemainoksissa. Wahlbergin debyyttielokuva oli Päätään pidempi (1994), jonka pääosaa näytteli Danny DeVito. Wahlbergin varsinainen läpimurtoelokuva oli Paul Thomas Andersonin ohjaama Boogie Nights (1997), jossa Walberg esittää pääosassa 1970-luvun amerikkalaista pornotähteä. Sen jälkeen hän esitti pääosaa monissa elokuvissa, joista menestyneimpiä oli Apinoiden planeetan uudelleenfilmatisointi vuodelta 2001.
Martin Scorsesen elokuvasta The Departed (2006) Wahlberg nimettiin ensimmäistä kertaa ehdokkaaksi merkittäviin elokuva-alan palkintoihin. Hän oli ehdolla roolistaan etsivä Dignamina sekä Oscarin että Golden Globen saajaksi.
2000-luvulla Wahlberg on esiintynyt useissa toimintaelokuvissa, kuten Shooter (2007) ja Max Payne (2008). 2010-luvulla Wahlbergilla on ollut rooleja myös hyvin menestyneissä komediaelokuvissa, kuten elokuvissa Katastrofikytät (2010) ja Ted (2012).
Näyttelijän työn ohella Wahlberg on toiminut myös tuottajana. Hän on ollut tuottamassa muun muassa Entourage-ohjelmaa, joka perustuu löyhästi Wahlbergin uran alkuajoille.
Yksityiselämä

Wahlberg on naimisissa malli Rhea Durhamin kanssa. Heillä on neljä yhteistä lasta: vuosina 2003 ja 2010 syntyneet tyttäret sekä 2006 ja 2008 syntyneet pojat. Esikoistyttären syntymää varjosti Wahlbergin sisaren Debbien kuolema samana päivänä.
Wahlberg on katolilainen ja kertonut käyvänsä päivittäin kirkossa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | Päätään pidempi | Renaissance Man | Tommy Lee Haywood |
| 1995 | New Yorkin kadut | The Basketball Diaries | Mickey |
| 1996 | Hiipivää kauhua | Fear | David McCall |
| 1997 | Traveller | Traveller | Pat O’Hara |
| 1997 | Boogie Nights | Boogie Nights | Eddie Adams / Dirk Diggler |
| 1998 | The Big Hit | The Big Hit | Melvin Smiley |
| 1999 | Kovaa peliä Chinatownissa | The Corruptor | Danny Wallace |
| 1999 | Kolme kuningasta | Three Kings | Troy Barlow |
| 2000 | The Yards | The Yards | Leo Handler |
| 2000 | Meren raivo | The Perfect Storm | Bobby Shatford |
| 2001 | Apinoiden planeetta | Planet of the Apes | Leo Davidson |
| 2001 | Rock Star | Rock Star | Chris ”Izzy” Cole |
| 2002 | Totuus Charliesta | The Truth About Charlie | Joshua Peters |
| 2003 | The Italian Job | The Italian Job | Charlie Croker |
| 2004 | I Heart Huckabees | I Heart Huckabees | Tommy Corn |
| 2005 | Neljä veljeä | Four Brothers | Bobby Mercer |
| 2006 | Invincible | Invincible | Vince Papale |
| 2006 | The Departed | The Departed | Dignam |
| 2007 | Shooter | Shooter | Bob Lee Swagger |
| 2007 | We Own the Night | We Own the Night | Joseph ”Joe” Grusinsky |
2008: Max Payne
| 2008 | The Happening | The Happening | Elliot Moore |
| 2009 | Oma taivas | The Lovely Bones | Jack Salmon |
| 2010 | Date Night | Date Night | Holbrooke Grant |
| 2010 | Katastrofikytät | The Other Guys | Terry Hoitz |
| 2010 | Taistelija | The Fighter | Micky Ward |
| 2012 | Salakuljettaja | Contraband | Chris Farraday |
| 2012 | Ted | Ted | John Bennett |
| 2013 | Broken City | Broken City | Billy Taggart |
| 2013 | Pain & Gain | Pain & Gain | Daniel Lugo |
| 2013 | 2 Guns | 2 Guns | Stig |
| 2013 | Lone Survivor | Lone Survivor | Marcus Luttrell |
| 2014 | Transformers – Tuhon aikakausi | Transformers: Age of Extinction | Cade Yeager |
| 2014 | The Gambler | The Gambler | Jim Bennett |
| 2015 | Mojave | Mojave | Norman |
| 2015 | Entourage | Entourage | oma itsensä |
| 2015 | Ted 2 | Ted 2 | John Bennett |
| 2015 | Daddy’s Home | Daddy’s Home | Dusty Mayron |
| 2016 | Deepwater Horizon | Deepwater Horizon | Mike Williams |
| 2016 | Ajojahti | Patriots Day | Tommy Saunders |
| 2017 | Transformers: Viimeinen ritari | Transformers: The Last Knight | Cade Yeager |
| 2017 | Daddy’s Home 2 | Daddy’s Home 2 | Dusty |
| 2017 | All the Money in the World | All the Money in the World | Fletcher Chace |
| 2017 | The Six Billion Dollar Man | The Six Billion Dollar Man | eversti Steve Austin |
| 2018 | Mile 22 | Mile 22 | James Silva |
| 2018 | Instant Family | Instant Family | Pete |
| 2020 | Spenser Confidential | Spenser Confidential | Spenser |
| 2020 | Scooby-Doo! | Scooby-Doo! | Blue Falcon |
2020: Joe Bell
| 2021 | Infinite | Infinite | Evan McCauley |
| 2022 | Uncharted | Uncharted | Victor Sullivan |
Filmografia > Televisio

| Televisio> Vuosi | Televisio> Sarja | Televisio> Rooli | Televisio> Jakso | Televisio>  |
| --- | --- | --- | --- | --- |
| 1993 | Out All Night | Marky Mark | ”Under My Thumb” |  |
| 2004–2010 | Entourage | oma itsensä | neljä jaksoa |  |
Aiheesta muualla

Kuvia tai muita tiedostoja aiheesta Mark Wahlberg Wikimedia Commonsissa
Viralliset kotisivut
Biografia sekä kuvia (Arkistoitu – Internet Archive)
Wahlberg Shooter -elokuvan ensi-illassa, 2007.
Veljeni, Leijonamieli

| Veljeni, Leijonamieli> Bröderna Lejonhjärta |
| --- | --- |

Alkuperäisteos
Kirjailija:  Astrid Lindgren
Kuvittaja:  Ilon Wikland
Kieli:  ruotsi
Genre:  lapset
Julkaistu:  1973
Suomennos
Suomentaja:  Kaarina Helakisa
Kustantaja:  WSOY
Löydä lisää kirjojaKirjallisuuden teemasivulta
Veljeni, Leijonamieli on Astrid Lindgrenin kirjoittama lastenkirja. Ruotsinkielinen alkuteos Bröderna Lejonhjärta ilmestyi vuonna 1973. Kirjan on suomentanut Kaarina Helakisa. Tarinan teemoja ovat kuolema, kuoleman jälkeinen elämä ja omien pelkojen voittaminen, mutta myös ystävyys, kunnioitus ja moraali.
Kirjan pohjalta on tehty elokuva Veljeni Leijonamieli vuonna 1977. Elokuvan ohjasi Olle Hellbom. Vuonna 2012 ilmoitettiin Tomas Alfredsonin ohjaavan uuden sovituksen. Se on kuitenkin lykkääntynyt rahoitusongelmien vuoksi.
Kaarina Helakisan suomennoksesta on julkaistu äänikirja vuonna 2003 (WSOY). Äänikirjan lukijana on Jarmo Heikkinen. Veljeni, Leijonamieli on ollut myös suosittu näytelmien aiheena (esitetty muun muassa Suomenlinnan kesäteatterissa). Kirjan on kuvittanut Ilon Wikland.
Juoni

Kirja kertoo kahdesta veljeksestä, Joonatan ja Kaarle Leijonasta. Korppu eli Kaarle on sairas pieni poika, joka ihailee rohkeaa ja ystävällistä isoveljeään Joonatania. Joonatan pelastaa Korpun palavasta talosta, mutta menehtyy itse. Korppu kuolee pian tämän jälkeen sairauteensa ja seuraa veljeään kauniiseen maahan nimeltä Nangijala. Nangijalan ihanuutta häiritsevät kuitenkin julmat valloittajat, jotka haluavat alistaa asukkaat hirmuvaltansa alle, ja veljekset joutuvat mukaan taisteluun. Kirjan lopussa veljekset ajautuvat umpikujaan ja tekevät molemmat itsemurhan.
Juoni > Kirjan tapahtumapaikat

Maa: Kirja alkaa meidän maailmastamme, jossa Joonatan käy koulua ja Kaarle on sairaana eristettynä kotiinsa.
Nangijala: Kuoleman jälkeen ihmiset sekä eläimet siirtyvät toiseen maailmaan Nangijalaan, missä kaikki on hyvin, sairaudet ovat poissa ja toiveet tulevat toteen.
Kirsikkalaakso: Kirsikkalaakso sai nimensä sen maisemaa hallitsevista kukkivista kirsikkapuista. Täällä Kaarle ja Joonatan asuivat tultuaan Nangijalaan, tilalla nimeltä Ritarla. Kirsikkalaaksossa asiat ovat hyvin ja kansa saa elää vapaasti.
Ruusulaakso: Ruusulaakso on lukuisten ruusujen peittämä laakso vuoren tuolla puolen. Ruusulaakso on sortajien valloittama, ja asukkaat elävät hirmuvallan alla.
Karmanjaka: Karmanjaka on karu kallioinen maa kosken toisella puolen, jossa asuu hirmuvalloittaja Tengil ja hänen joukkonsa sekä lohikäärme Katla.
Nangilima: Kun ihminen kuolee Nangijalassa, hän siirtyy Nangilimaan, paikkaan, jossa eletään iloisten satujen aikakautta.
Juoni > Hahmot

Kaarle Leijona – Korppu: Korppu on kymmenvuotias poika, joka kirjan alussa on sairas ja myöhemmin kuolee. Kuolemansa jälkeen hän päätyy aiemmin kuolleen veljensä luokse Nangijalaan, missä he elävät yhdessä. Korppu ihailee ja kunnioittaa veljeään suuresti molemmissa maailmoissa.
Joonatan Leijona: Joonatan on Korpun 13-vuotias isoveli. Hän pelastaa pikkuveljensä tulipalosta ottamalla tämän reppuselkään ja hyppäämällä kerrostalon ikkunasta, mutta kuolee itse pudotuksessa suojellessaan Korppua. Myös Nangijalassa hän suojelee ja rohkaisee veljeään.
Rimma ja Fjalar: Kaarlen ja Joonatanin ratsut Nangijalassa. Nangijalassa eletään satujen ja nuotiotulten aikaa, joten hevosilla on iso osa kirjassa.
Sofia: Kaarlen ja Joonatanin naapuri Kirsikkalaaksossa Nangijalassa. Myöhemmin merkittävä sivuhenkilö.
Jussi Kultakukko: Majatalon isäntä, joka esiintyy myöhemmin myös Kirsikkalaakson kavaltajana
Matias: Ruusulaakson salainen johtaja, jonka luona Kaarle ja Joonatan asuivat Ruusulaaksossa ollessaan.
Orvar: Ruusulaakson Orvar on Ruusulaakson entinen johtaja, joka vangittiin ja tuomittiin Katlan ruoaksi. Korppu ja Joonatan vapauttavat Orvarin ja vievät tämän takaisin Ruusulaaksoon johtamaan kapinaa.
Tengil: Ruusulaakson sortaja, Karmanjakan hirmuinen tyranni.
Katla ja Karma: Katla on lohikäärme, joka on kahlittuna Karmanjakan kalliolle kuin vahtikoira vartioimaan Tengilin linnaa. Tengil käyttää sitä usein surmaamaan ihmisiä sen liekeillä ja silloin tällöin se viedään pelotteeksi Ruusulaaksoon. Katlaa hallitaan torvella, joka on Ruusulaakson valloittajilla (Karmanjakalaisilla). Karma on käärmehirviö, joka asuu Nangijalaa ja Karmanjakaa erottavassa koskessa. Karma vihaa Katlaa ja niillä onkin ikiaikainen taisto käynnissä.
Aiheesta muualla

Astrid Lindgrenin sivu (ruotsiksi)
Kari Vaijärvi: Veljeni, Leijonamieli[vanhentunut linkki]. Helsingin Sanomat 29.9.1974.
Veljeni Leijonamielen kuunnelmasovitus Yle Areenassa
Veljeni Leijonamieli Yle Elävässä arkistossa
Helstrom (televisiosarja)

| Helstrom |
| --- | --- |

Tyyli:   draama  fantasia  kauhu  supersankari 
Kestoaika:  44–55 minuuttia
Luoja(t):  Paul Zbyszewski
Perustuu:  Marvel Comicsin sarjakuvahahmoihin Hellstrom ja Satana
Showrunner(it):  Paul Zbyszewski
Pääosissa:   Tom Austen  Sydney Lemmon  Elizabeth Marvel  Robert Wisdom  Ariana Guerra  June Carryl  Alain Uy 
Alkuperämaa:  Yhdysvallat
Alkuperäiskieli:  englanti
Verkko:    Hulu   Star (Disney+) 
Julkaistu:  2020-10-1616. lokakuuta 2020
Tuotantokausia:  1
Jaksoja:  10
Tuotanto
Tuottaja(t):   Vail Romeyn  Blair Butler  Matt McInnis  Courtney Saladino Gurney  Wendy Willming  Devon Quinn  Melissa Morkus 
Vastaava(t) tuottaja(t):   Daina Reid  Joe Quesada  Karim Zreik  Jeph Loeb  Paul Zbyszewski 
Säveltäjä(t):   Danny Bensi  Saunder Jurriaans 
Leikkaaja(t):   Hunter M. Via  Kelly Stuyvesant  Brian G. Addie  J.D. Sievertson 
Kuvaaja(t):   Bernard Couture  Christopher Charles Kempinski 
Tuotantoyhtiö(t):   Marvel Television  Lone Lemon Entertainment  ABC Signature Studios 
Levittäjä:  Hulu
Aiheesta muualla
IMDb 
Helstrom on yhdysvaltalainen Paul Zbyszewskin luoma Hulu-tilausvideopalveluun julkaistu supersankarisarja, joka perustuu Marvel Comicsin luomiin antisankareihin Daimon Hellstrom / Hellstrom ja Ana Hellstrom / Satana. Sarjan tuottivat ABC Signature Studios ja Marvel Television, Zbyszewskin toimiessa sarjan showrunnerina.
Sarjan pääosissa ovat Tom Austen ja Sydney Lemmon, jotka esittävät Daimon ja Ana Helstromia, ilkeän sarjamurhaajan poikaa ja tytärtä, jotka jahtaavat demonisesti riivattuja ihmisiä. Sarjassa näyttelevät Elizabeth Marvel, Robert Wisdom, Ariana Guerra, June Carryl ja Alain Uy. Helstrom julkistettiin virallisesti toukokuussa 2019, kun Hulu tilasi sarjan, ja sen suunniteltiin olevan yksi Marvel Cinematic Universeen (MCU) sijoittuvista ”Adventure into Fear” -sarjoista. Mutta julkaisun yhteydessä, Zbyszewski kuitenkin ilmoitti, ettei Helstrom olekaan osa MCU:ta, vaan yksittäinen tarina. Sarjan tuotanto alkoi Vancouverissa lokakuussa 2019 ja päättyivät maaliskuussa 2020. Sarjan toteutuksen valvonta siirtyi Marvel Studiosille joulukuussa 2019, kun Marvel Television yhdistettiin osaksi sitä.
Helstrom julkaistiin Huluun kokonaisuudessaan 16. lokakuuta 2020. Sarja sai pääosin negatiivisen vastaanoton, kriitikoiden pitäessä hahmoja kiinnostamattomina ja kehuessa ainoastaan sarjan visuaalisia efektejä. Joulukuussa 2018 Hulu ilmoitti, ettei sarjaa tulla jatkamaan. Yhdysvaltojen ulkopuolella sarja julkaistiin katsottavaksi Stariin, Disney+:n vanhemmalle yleisölle suunnattuun osioon.
Juoni

Daimon ja Ana Helstrom, voimakkaan ja vaarallisen sarjamurhaajan lapset, jahtaavat ihmiskunnan pahimpia henkilöitä.
Näyttelijät > Päärooleissa

| 0 | 1 | 2 |
| --- | --- | --- |
|  Tom Austen  | … |  Daimon Helstrom   |
|  Sydney Lemmon  | … |  Ana Helstrom   |
|  Elizabeth Marvel  | … |  Victoria Helstrom   |
|  Robert Wisdom  | … |  Henry / Caretaker   |
|  Ariana Guerra  | … |  Gabriella Rosetti   |
|  June Carryl  | … |  Louise Hastings   |
|  Alain Uy  | … |  Chris Yen   |
Näyttelijät > Sivurooleissa

| 0 | 1 | 2 |
| --- | --- | --- |
|  Daniel Cudmore  | … |  Keith Spivey / Basar   |
|  Deborah Van Valkenburgh  | … |  Esther Smith   |
|  David Meunier  | … |  Finn Miller   |
|  Trevor Roberts  | … |  Joshua Crow / Raum   |
|  Hamza Fouad  | … |  Derrick Jackson   |